Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17701

2. Megjegyzés: A repülési adatrögzítő bizonyítékainak védelme megköveteli, hogy a rögzítő berendezést és ennek regisztrátumainak kiemelését és kezelését, csak szakképzett személyzetre bízzák. Kérelem a lajstromozó állam, az üzemeltető állam, a gyártó állam, vagy a tervező állam részéről 3.3. Ha a lajstromozó állam, az üzemeltető állam, a gyártó állam, vagy a tervező állam kéri, hogy a légijármű, annak tartalma és minden más bizonyíték ezen igényt bejelentő állam meghatalmazott képviselője által végzett ellenőrzésig maradjon érintetlenül, akkor az esemény helyszín állama az ésszerűség keretei között és a kivizsgálással való összeegyeztethetőségnek megfelelően köteles az ilyen kérés teljesítése érdekében minden szükséges intézkedést megtenni annak feltételével, hogy a légijármű ahhoz elegendő mértékben legyen mozdítható, ami a személyek, állatok, posta és értéktárgyak kiszabadításához, tűz megakadályozásához, vagy egyéb okokból bekövetkező pusztítás, illetve annak megszüntetése érdekében szükséges, ha a légi-közlekedésre, más közlekedési módra, illetve a nagyközönségre nézve veszélyes lehet, vagy akadályt jelent, továbbá feltéve, hogy ez a légijármű újbóli szolgálatba állításában - amennyiben ez gyakorlatilag megvalósítható - indokolatlan késedelmet nem okoz. 2007/70/II. szám Az őrizet feloldása 3.4. A 3.2 és a 3.3 pontok rendelkezéseitől függően az esemény helyszínének állama a légijárművet, annak tartalmát, vagy annak bármely olyan részét, amelyre a kivizsgálásban már nincs szükség, köteles kiszolgáltatni a lajstromozó állam, vagy az üzemeltető állam által - ahogy ez alkalmazható - megfelelő módon kijelölt személy, vagy személyek számára. Ebből a célból az esemény helyszínének állama köteles megkönnyíteni a légijárműhöz való hozzáférést, azzal a feltétellel, hogy ha a légijármű, annak tartalma vagy annak bármely része olyan területen fekszik amelyen belül az állam úgy tekinti, hogy a hozzáférési jog megadása nem praktikus, akkor magának az államnak kell a szállítást egy olyan pontig elvégezni, ahol a hozzáférhetőség már biztosítható. 2007/70/II. szám

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes